क्राॅस एफआईआर करवा दबाने की कोशिश, झुकुंगी नहीं : जन्नत
बसपापार्षद जन्नत जहां ने भाजपा विधायक लतिका शर्मा पर आरोप लगाए हैं कि वह उन पर झूठे आरोप लगाकर अपने बेटे को बचाने की कोशिश की रही हैं। अगर उन्हें इंसाफ नहीं मिला तो वह कोर्ट जाएंगी और जरूरत पड़ी तो सीबीआई जांच की मांग करेंगी। सोमवार को प्रेस काॅन्फ्रेंस में जन्नत ने कहा कि वीरवार को पंचकूला के होटल में सूफी नाइट देखने के लिए गई थीं। इस दौरान रात 12 बजे के करीब कुछ युवकों ने उन पर हमला किया और उनके पति के साथ भी मारपीट की। वह 3.30 बजे तक होटल में पुलिस कार्रवाई के लिए प्रतीक्षा करते रहे, लेकिन पुलिस कर्मी नहीं आए। होटल प्रबंधन ने कहा कि जिस मंजिल पर पार्टी थी, उसके सीसीटीवी कैमरे उस दिन रिपेयर के लिए भेजे हुए थे। सब लतिका शर्मा के कहने पर हो रहा है। उन्होंने कहा- चंडीगढ़ के बड़े भाजपा नेता ने उनकी भाजपा विधायक लतिका शर्मा से मुलाकात करवाई। इसमें विधायक ने मारपीट में अपने बेटे सेक्रेटरी के शामिल होने की बात कबूली। जन्नत ने आरोप लगाया कि भाजपा विधायक ने इस मामले में उनसे समझौता करने की मांग की, लेकिन उन्होंने उनकी बात नहीं मानी। जन्नत ने कहा कि इसी का नतीजा है कि भाजपा विधायक ने गत दिन हुई घटना के दो दिन बाद प्रेस कॉन्फ्रेंस की और उनके पति पर झूठे आरोप लगाए कि उनके पति ने युवती के साथ छेड़छाड़ की। जन्नत ने कहा कि विधायक ने उनके भाई को भी फोन करवाए, ताकि उन पर समझौता करने के लिए दबाव बनाया जा सके।
भाजपा नेता हरमोहन धवन सोमवार को भाजपा विधायक लतिका शर्मा के समर्थन में गए। उनका कहना है कि राजनीतिक लाभ के लिए लतिका शर्मा को बदनाम करने की कोशिश की जा रही है। लतिका को बदनाम करने की साजिश का भंडाफोड़ किया जाएगा। धवन ने कहा कि जन्नत जहां ने अपने पति को बचाने के लिए झूठ बोला है। लतिका शर्मा सोमवार को भाजपा नेता हरमोहन धवन की कोठी पर पहुंची थी
इस मामले में कांग्रेस की मेयर पूनम शर्मा और प्रधान प्रदीप छाबड़ा जन्नत के पक्ष में उतरे हंै। मेयर ने कहा कि यह तो सीनाजोरी है। पहले महिला पार्षद के साथ बदसलूकी की। उनकी पिटाई की। और बाद में खुद बचने के लिए बीजेपी ने एक लड़की खड़ी कर दी। ताकि क्राॅस पर्चा दर्ज हो। उनके मुताबिक जन्नत जहां के साथ वे खड़ी है और बीजेपी सरकार महिलाओं के लिए कितनी संवेदनशील है। वह विधायक के बेटे को बचाने में सरकार जाहिर कर रही है।
इस मामले में लतिका शर्मा के पति सुभाष शर्मा ने जन्नत की ओर से सोमवार को लगाए गए आरोपों के बारे में कहा, कि हां मैने जन्नत के भाई को फोन किया था। उनसे कहा था कि जो लड़की है, वो बहुत दुखी है, बहुत ज्यादा अपसेट है। वो दिमागी तौर पर परेशान है। इसलिए उस से एक बार माफी मांग लें। इसके बाद इस मामले को निपटाया जा सके। वहीं जिस दूसरे शख्स के साथ मेरी बातचीत होने की बात कही जा रही हैं। मैंने उसे जानता ही नहीं हूं।
hin_Deva hin_Deva hin_Deva hin_Deva hin_Deva